Diari Oficial de la Generalitat Valenciana


Sumari del DOGV 5329, del 22-08-2006 (2006/8645)

RESOLUCIÓ de 14 de juny de 2006, del Servici Territorial d'Energia, relativa a l'autorització administrativa i aprovació de projecte d'instal·lació de gasos liquats del petroli. Expedient CBREDE 2005/1.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5329

Data del DOGV
:   22-08-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/8645


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 14 de juny de 2006, del Servici Territorial d'Energia, relativa a l'autorització administrativa i aprovació de projecte d'instal·lació de gasos liquats del petroli. Expedient CBREDE 2005/1. [2006/8645]  
Vist l'expedient iniciat en este Servici Territorial a sol·licitud del peticionari i relatiu a la instal·lació de gasos liquats del petroli més avall citat.  
Presentat el projecte firmat per un tècnic competent i visat pel col·legi oficial corresponent.  
Vist l'article 77 de la Llei 34/1998, de 7 d'octubre, BOE de 8 d'octubre, del Sector d'Hidrocarburs.  
Este Servici Territorial resol:  
Primer. Atorgar al peticionari autorització administrativa de la instal·lació de gasos liquats del petroli que s'indica:  
Expedient: CBREDE/2005/1/46  
Peticionari: Repsol Butano, SA.   
Emplaçament/zona geogràfica: urbanització València la Vella. Crta. Manises-Riba-roja de Túria. Terme municipal de Riba-roja de Túria.   
Emmagatzemament: dos depòsits de GLP de 49,5 m3 de capacitat cada u.   
Límits de la zona d'autorització: els límits de la zona geogràfica per a la qual se sol·licita autorització administrativa per a distribució de GLP estan dibuixats en el plànol núm. 1 de l'annex al projecte de febrer de 2006 i són:  
Límit nord: riu  
Límit sud: línia ferrocarril  
Límit est: polígon-12  
Límit oest: urbanització de Masia Traver, barranc d'Enmig  
Pla d'expansió: el pla d'expansió de la xarxa en la zona geogràfica consta de 5 etapes de desenvolupament.  
Els límits geogràfics i temporals de les distintes etapes estan dibuixats en el plànol núm. 2 de l'annex citat i són:  
Fase 1   
Es canalitzaran les zones denominades com a UE Vella 1-A, UE Vella 9 i UE Vella E.  
S'executarà durant els dos anys següents a la data de la present autorització.  
Fase 2   
Es canalitzaran les zones denominades com a UE Vella 5 i UE Vella B.  
S'executarà durant els dos anys següents després de la fase 1  
Fase 3  
Es canalitzaran les zones denominades com a UE Vella 4 i UE Vella 6.  
S'executarà durant els dos anys següents després de la fase 2.  
Fase 4  
Es canalitzaran les zones denominades com a UE Vella 1 i UE Vella 7.  
S'executarà durant els dos anys següents després de la fase 4.  
Pressupost del projecte aprovat: 75.181,10 euros.  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
I. El titular d'esta constituirà en el termini d'un mes, a partir de la data de la notificació de la present resolució, una garantia per valor de 1.503,62 euros, import del dos per cent del pressupost de la instal·lació que consta en l'expedient de sol·licitud, que cal presentar en el Servici Territorial d'Energia de València, per a garantir el compliment de les seues obligacions, d'acord amb el que indica el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució.  
II. El titular complirà les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels distribuïdors i comercialitzadors en relació al subministrament de la Llei 34/1998, de 7 d'octubre, del Sector d'Hidrocarburs. En especial, estarà obligat a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
III. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs.   
IV. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
V. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març.  
VI. La present autorització s'atorga sense perjuí de tercers i deixant fora de perill els drets particulars.  
VII. Serà causa de revocació de la present autorització administrativa l'incompliment de les condicions indicades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
VIII. La determinació de les tarifes i del règim econòmic que s'apliquen per al subministrament de gasos liquats del petroli es regirà per les disposicions vigents en cada moment.  
Segon. Aprovar el projecte d'execució de la instal·lació, i sotmetre'l a les condicions següents:  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i s'autoritzen  
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. Les instal·lacions hauran d'estar acabades dins del termini de sis mesos, comptadors a partir de l'endemà de la recepció d'esta resolució.  
4. Abans de l'acceptació de la xarxa de distribució, l'empresa subministradora haurà de comprovar totes les seues parts, d'acord amb el que disposa el Reglament de xarxes i connexions de combustibles gasosos i instruccions MIG (punt 9 Posada en servici del Reglament).  
5. El titular informarà de l'acabament de les obres per mitjà de la presentació de la sol·licitud d'acta de posada en servici, a la qual s'adjuntarà la documentació tècnica ressenyada en la legislació específica aplicable a les instal·lacions objecte de projecte.  
Juntament amb la dita documentació s'aportarà certificat d'organisme de control autoritzat o certificats d'organismes de control autoritzats d'haver realitzat, amb resultat favorable, les inspeccions i proves en l'emplaçament previst en compliment del que establix el Reglament d'aparells de pressió, així com del compliment de la reglamentació aplicable a les instal·lacions d'emmagatzemament de gasos liquats del petroli en depòsits fixos i l'aplicable a xarxes i connexions de combustibles gasosos.  
Tercer. Esta resolució anul·la l'emesa per este Servici Territorial amb data 02.05.2006 sobre esta mateixa instal·lació.  
L'administració deixarà sense efecte la present resolució en el moment en què observe l'incompliment de les condicions imposades en esta.  
Contra esta resolució, que no posa fi a la via administrativa, es pot interposar recurs d'alçada davant de la Direcció General d'Energia (C/ Colom, 1 46788 València), en el termini d'un mes, comptador a partir de l'endemà de la notificació de la present, de conformitat amb el que disposen els articles 114 i 115 de la Llei 4/1999 de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 14 de juny de 2006.. El cap del Servici Territorial d'Energia. Enrique Climent Sirvent